पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। मिर्जा गालिब सोसायटी की ओर से 'यादगार ए गालिबÓ कार्यक्रम 26 से 28 जून तक जवाहर कला केन्द्र में आयोजित किया जाएगा। इसमें पहले दिन सुबह 11 बजे केन्द्र की कला दीर्घा में गालिब के खुतूत व मीर अम्मन की किताब 'बागो बहार-1803 फोर्ट विलियम कॉलेजÓ के कुछ अंश प्रदर्शित किए जाएंगें। ये अंश जयपुर के मिर्जा हबीब बेग पारस ने अपनी अलग लेखन शैली में तैयार किए है।इसका उद्घाटन दिल्ली के डॉ. ए. रहमान, डा. शाहिद माहौली फारूक, डा.अबुल फैज उस्मानी करेंगे।
वहीं शाम 5 बजे रंगायन सभागार में शाम-ए-गजल का आयोजन किया जाएगा। जिसमें उस्ताद नाजिम हुसैन व उनके हम नवां मिर्जा गालिब की गजलों का गुलदस्ता पेश करेंगे।
इसके बाद केन्द्र में ही 27 जून को ऑल इंडिया सेमिनार मिर्जा गालिब का आयोजन होगा। इसमें मिर्जा गालिब की इल्मी, अदबी व तहकीकी शख्सियत पर सेमिनार होगा। इसमें मिर्जा गालिब इंस्ट्टियूट दिल्ली के डायरेक्टर डॉ. शाहिद माहौली, आलमी उर्दू ट्रस्ट डायरेक्टर डॉ. ए रहमान के साथ देशभर के विभिन्न विश्वविद्यालयों और संस्थानों के करीब 37 विशेषज्ञ आएंगे।
तीसरे दिन 28 जून को ऑल इंडिया मुशायरा होगा। इसमें शायरात में निशात देहलवी, इशरत फलक, राना जैबा, शबाना शबनम, सबिहा नाज, उजमा परवीन, शोभा चन्दर, जीनत कैफी, डॉ. कान्ता, शमशाद अली शाद, फिरदौस नरगिस और गुलजिदा खान मुशायरे पेश करेंगी। वहीं शायर में फतेहपुर से पीर गुलाम जीलानी, अम्बर फतेहपुरी, हरियाणा से के.डी खान, अजमेर से खलील अदीब, राही साहब सहित कई शायर मंच पर होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn